**Stručnjaci (AST 3) za medije i digitalne komunikacije**

**Vaša karijera za našu Europsku uniju.**

**Vaše komunikacijske vještine naš su most prema građanima EU-a.**

Komunikacije su vaša strast? Smatrate se stručnjakom za društvene medije? Dobro se snalazite u pomaganju u raznim poslovima vezanima uz komunikaciju, kao što je organiziranje konferencija za medije? Želite raditi u multikulturnoj sredini EU-a i utjecati na život više od 500 milijuna Europljana? Onda bi posao stručnjaka za komunikacije u institucijama EU-a mogao biti za vas.

Traže se stručnjaci za tri profila.

**Administratori za *web*-mjesta** stvaraju, razvijaju i održavaju *web*-mjesto pojedine institucije te su odgovorni za njegove *web*-aplikacije. Kontinuirano poboljšavaju *web*-kanale i alate te sudjeluju u planiranju, isporuci i praćenju digitalnih projekata.

**Asistenti za komunikacije** pružaju podršku specijalistima za komunikacije u provedbi komunikacijskih strategija i kampanja. Uspostavljaju i održavaju kontakte sa svim dionicima te pružaju tehničku i administrativnu podršku.

**Asistenti za vizualne komunikacije** kreiraju vizualne koncepte za prenošenje inspirativnih ideja koje informiraju ciljanu publiku. Rade na raznovrsnim proizvodima kao što su vizualni identitet, *web*-sadržaji, publikacije, plakati i transparenti.

Za prijavu za ta radna mjesta morate temeljito vladati (na razini C1) jednim od službenih jezika EU-a. Uz to morate znati engleski ili francuski jezik na zadovoljavajućoj razini (B2). Ovisno o profilu morate imati diplomu poslijesrednjoškolskog obrazovanja iz područja informacijskih tehnologija, komunikacija ili vizualnih komunikacija i dizajna. Pored toga, morate imati najmanje 3 godine relevantnog radnog iskustva. Možete se prijaviti i ako imate diplomu koja omogućuje pristup poslijesrednjoškolskom obrazovanju nakon koje ste stekli najmanje 6 godina relevantnog radnog iskustva. Morate biti državljanin države članice EU-a.

Institucije EU-a nude sveobuhvatan paket primanja, a novozaposlenom osoblju pružaju podršku i pomoć pri preseljenju.

Imate li odgovarajući profil i snažnu motivaciju za rad za EU,

prijavite se na *web*-mjestu [**eu-careers.eu**](https://epso.europa.eu/) od **12. listopada** do **14. studenoga 2017.** (do 12:00 prema briselskom vremenu).

Referentni broj natječaja: EPSO/AST/143/17

Portal EU Careers možete pratiti na [Facebooku](https://www.facebook.com/EU.Careers.EPSO/), [Twitteru](https://twitter.com/eu_careers), [LinkedInu](https://www.linkedin.com/company/eu-careers), [Instagramu](https://www.instagram.com/eucareers/) i [YouTubeu](https://www.youtube.com/user/EUCareers).